OpenLLM-France/wikimedia huggingface dataset:
# Pterocryptis cochinchinensis

Pterocryptis cochinchinensis és una espècie de peix de la família dels silúrids i de l'ordre dels siluriformes.

## Morfologia

Els mascles poden assolir els 23,5 cm de llargària total.

## Distribució geogràfica

Es troba a Laos, Vietnam, el sud-est de la Xina i Tailàndia.

## Referències

* ↑ uBio (anglès)
* ↑ Peters W. (C. H.) 1861. Über zwei neue Gattungen von Fischen aus dem Ganges. Monatsb. Akad. Wiss. Berlin 1861. 712-713.
* ↑ BioLib (anglès)
* 1 2 FishBase (anglès)
* ↑ Kobayakawa, M. 1989. Systematic revision of the catfish genus Silurus, with description of a new species from Thailand and Burma. Jap. J. Ichthyol. 36(2):155-186.

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Cuvier, G. & A. Valenciennes. 1840. Histoire naturelle des poissons. Tome quatorzième. Suite du livre seizième. Labroïdes. Livre dix-septième. Des Malacoptérygiens. Hist. Nat. Poiss. v. 14: i-xxii + 2 pp. + 1-464 + 4 pp., Pls. 389-420.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kottelat, M. 2001. Fishes of Laos. WHT Publications Ltd., Colombo 5, Sri Lanka. 198 p.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Quiralitat (geometria)

La quiralitat (del grec, χειρ, kheir: "mà") és una propietat d'asimetria important en diverses branques de la ciència. Un objecte o un sistema és quiral si no pot ser superposat a la seva imatge especular. Hom anomena l'objecte quiral i la seva imatge especular enantiomorfs (del grec formes oposades) o, enantiòmers quan és referit a molècules. Hom anomena un objecte no-quiral aquiral (de vegades també amfiquiral) i pot ser superposat a la seva imatge especular.

## Vegeu també

* Sòlid rígid
* Simetria
# Quraix

La tribu de Quraix o de Curaix o els quraixites —àrab: قريش, Qurayx— era la tribu dominant a la Meca quan va sorgir l'islam, els membres de la qual s'encarregaven de la protecció de la Kaba. Era la tribu a la qual pertanyia el profeta Muhàmmad, però també la que va liderar l'oposició inicial a la religió islàmica. Els quraixites foren la classe dominant a l'Àndalus. Foren quraixites destacats Ibn Harma, poeta, o Mússab ibn Umayr, company de Mahoma.

## Vegeu també

* Taym ibn Murra
* Abd-al-Hamid ibn Yahya ibn Sad al-Kàtib

## Referències

* ↑ «Quraysh» (en anglès). [Consulta: 29 novembre 2008].

## Enllaços externs

* Muhàmmad Arxivat 2009-05-20 a Wayback Machine.
# Quotes participatives

Les quotes participatives són instruments financers negociables emesos per les Caixes d'estalvis espanyoles que permeten als inversors obtenir una rendibilitat anual i participar en el repartiment dels beneficis de l'entitat. Es poden comprar i vendre en borsa de valors.
El Banc d'Espanya les defineix com “actius financers o valors negociables que poden emetre les caixes d'estalvis”.
Donat que les caixes d'estalvis no són societats anònimes compostes per accions, sinó instituciones no lucratives de caràcter benèfico-social, cap particular en pot tenir la propietat, ja que estan sotmeses a un sistema de control on intervenen els impositors, els empleats i les institucions públiques locals. Això no obstant, l'emissió de quotes de quotes participatives permet a aquestes entitats reforçar els seus balanços de comptabilitat i captar capital.

## Legislació

Les quotes participatives van ser introduïdes l'any 2004 pel Reial decret 302/2004.
La Caja Mediterráneo, CAM, va ser la primera a emetre-les.
A diferència de les accions financeres, les quotes no atorguen drets polítics, només drets econòmics (cobrar-ne la retribució derivada).

## Rendibilitat

Com a instruments de renda variable la seva rendibilitat depèn de la seva evolució econòmica i de la seva política de repartiment de l'excedent de lliure disposició de l'entitat emissora.

## Referències

* ↑ Cuotas Participativas CAM
# Qurban Qurbanov

Qurban Qurbanov (Aşağı Tala, 13 d'abril de 1972) és un exfutbolista azerbaidjanès de la dècada de 1990 i entrenador.
Fou 68 cops internacional amb la selecció de l'Azerbaidjan.
Pel que fa a clubs, defensà els colors de Turan Tovuz, Neftchi Baku, Dynamo Stavropol, Fakel Voronezh i Baltika Kaliningrad, entre d'altres.

## Referències

* ↑ «Football PLAYER: Qurban Qurbanov». Eu-football.info.
* ↑ «Gurban Gurbanov - Goals in International Matches». Rsssf.com.
* ↑ «QURBAN QURBANOV AZƏRBAYCAN MİLLİSİNİN BAŞ MƏŞQÇİSİ TƏYİN OLUNUB». CBC.az. Arxivat de l'original el 2017-11-20. [Consulta: 20 desembre 2018].
* ↑ «Qurban Qurbanov Azərbaycan millisinin baş məşqçisi təyin olunub». Apa.az. Arxivat de l'original el 2017-11-20. [Consulta: 20 desembre 2018].
* ↑ «Qurban Qurbanov 43 yaşında». Sportal.az.
* ↑ Video about career of Gurban Gurbanov
* ↑ Qurban Qurbanov a National-Football-Teams.com (anglès)
* ↑ Manaschev, Erlan. «Azerbaijan – List of Topscorers». Rec.Sport.Soccer Statistics Foundation, 06-06-2008. [Consulta: 27 juny 2008].
* ↑ Movsumov, Rasim. «Azerbaijan – Player of the Year Awards». Rec.Sport.Soccer Statistics Foundation, 15-01-2006. [Consulta: 27 juny 2008].
# Primers monestirs del segle XVI sobre els vessants del Popocatépetl

Els Primers monestirs del segle xvi a la falda del Popocatépetl són catorze monestirs del segle xvi que van ser construïts pels agustins, els franciscans i els dominics per evangelitzar les zones al sud i est del Popocatépetl un volcà al centre de Mèxic. Està inscrit a la llista del Patrimoni de la Humanitat de la UNESCO des del 1994.

## Referències

* ↑ http://whc.unesco.org/en/list/702
# Raslavice

Raslavice és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1241.
# Ramazan Galialetdinov

Ramazan Galialetdinov (Рамазан Галялетдинов) (24 de març de 1958) va ser un ciclista que competí representant la Unió Soviètica.

## Palmarès

* 1978
** Vencedor de 2 etapes al Tour de l'Avenir
** Vencedor d'una etapa a la Volta a Eslovàquia
* 1980
** Vencedor d'una etapa al Tour de l'Avenir
** Vencedor d'una etapa a la Volta a Cuba
* 1982
** 1r a la Volta al Táchira
** Vencedor d'una etapa al Gran Premi Guillem Tell

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Qasr al-Àzraq

Qasr al-Àzraq o castell d'al-Àzraq (àrab: قصر الأزرق, Qasr al-Azraq, o قلعة الأزرق, Qalʿat al-Azraq) és una fortalesa situada a uns 100 km a l'est d'Amman, als afores de la ciutat d'al-Àzraq. Forma part dels anomenats castells del desert.
El seu valor estratègic es deu a un oasi que té molt a prop i representa l'única font d'aigua en aquesta regió desèrtica. Foren els romans qui van militaritzar aquest lloc per primera vegada, i més tard s'hi va construir una mesquita. La construcció definitiva de la fortalesa va ser realitzada pels mamelucs al segle xiii amb basalt extret de les pedreres de la zona, la qual cosa fa que el castell tingui un aspecte molt més fosc que la resta d'edificis propers.
Més tard, va ser usat pels otomans durant la seva hegemonia sobre la regió. Durant la rebel·lió Àrab, T. E. Lawrence hi va centrar les seves operacions entre 1917 i 1918.

## Arquitectura

El castell, de basalt, té una planta quadrada de 80 metres de costat. A l'interior hi ha un gran pati, amb una mesquita de l'època omeia al bell mig. A cada cantonada té una torre oblonga. A l'entrada principal, hi ha una llosa de granit a manera de porta que s'obre a un vestíbul, on es pot veure encara el gravat sobre el paviment d'un vell joc romà. Cadascuna de les lloses de la porta pesa una tona, però les fulles s'obren amb facilitat gràcies a les frontisses untades amb oli de palma. La raó és que no hi ha fusta a la rodalia, llevat de la de les palmeres.

## Història

La importància d'aquest lloc es troba a l'oasi d'al-Àzraq, l'única font d'aigua permanent en uns 12.000 quilòmetres quadrats de desert.
Es creu que els primers habitants d'aquest lloc van ser els nabateus, fins que l'any 300 va caure en poder dels romans, sota el govern de Dioclecià. Aquests hi van construir una estructura de pedra basàltica que serviria de base per a futures construccions. Probablement, els romans d'Orient i els omeies van ocupar aquest lloc, però finalment van ser els mamelucs qui van aixecar pels volts del 1237 la fortalesa tal com la coneixem.
Al segle xvi, els turcs otomans es van establir al castell, i durant l'hivern de 1917, T. E. Lawrence hi va establir el seu quarter general per organitzar la lluita contra l'Imperi Otomà. El seu despatx encara es pot veure sobre la porta d'entrada.
Ja que és a prop de l'autopista 40, la visita a aquest castell inclou les del Qasr Kharana i el Qussayr Amra, dins el marc dels castells del desert.

## Vegeu també

* Madain Salih.
# Qasr ibn Wardan

Qasr Ibn Wardan (àrab: قصر ابن وردان, Qaṣr Ibn Wardān, ‘Castell d'Ibn Wardan’) o Dayr al-Qubba (àrab: دير القبة, Dayr al-Qubba‘Monestir de la Cúpula’) és un castell militar del segle vi. Es troba a Hama, Síria, i el construí l'emperador romà d'Orient Justinià I (r. 527-565) com a part d'una línia defensiva (juntament amb Resafa i Halabiye) contra els perses sassànides. El seu estil únic, directament de Constantinoble, que no es troba en cap altre lloc en l'actual Síria, probablement fou triat per impressionar les tribus locals beduïnes i consolidar el control sobre aquestes.
No en resta res de les casernes, en l'actualitat. El palau degué ser la residència del governador local. La part que millor se'n conserva és la façana sud amb bandes de basalt negre i maó groc. Hi ha restes d'estables al nord i un conjunt de banys petits a la part oriental del palau amb un pati central.
L'església (de forma quadrada amb una nau central i dues de laterals) està dempeus just a l'oest del palau i té un disseny arquitectònic semblant, però una mica més petit. Originàriament estava cobert per una gran cúpula (de la qual només queda dempeus un penjoll).

## Galeria

* Panoràmica
* Arcs del castell
* Símbols del castell

## Referències

* ↑ «Qasr Ibn Wardan». dp-news.com. Arxivat de l'original el 2016-03-04. [Consulta: 26 gener 2012].
* ↑ «Qasr Ibn Wardann». syritour.net. Arxivat de l'original el 2012-04-06. [Consulta: 25 febrer 2012].
* 1 2 3 «Qasr Ibn Wardan». footprinttravelguides.com. Arxivat de l'original el 2017-08-04. [Consulta: 25 febrer 2012].

## Vegeu també

* Castell
* Palau

## Bibliografia

* Burns, Ross. Monuments of Syria. I.B.Tauris. p. 201.
* C. Mànec, Architettura Bizantina, Electa, Milano.
# Pupia

* Per a altres significats, vegeu «Púpia».
La lex Pupia va ser una antiga llei romana instada per un tribú de la plebs de nom Pupi. Prohibia que el senat fes les seves reunions deliberatives en dies de comicis, i establia que entre mitjans de gener i primers de febrer el senat només s'havia d'ocupar de les audiències i de rebre els ambaixadors estrangers.

## Referències

* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 138 [Consulta: 18 abril 2022].
# Pupitre

El pupitre és un moble, tradicionalment de fusta, amb la tapa formant un pla inclinat, sobre la qual hom posa el paper per escriure més còmodament. Els pupitres d'escola generalment eren fetes per a dos alumnes amb un forat per a posar el tinter, o de vegades amb dos tinters, sense pensar en alumnes esquerrans. Un/a «company/a de pupitre» és algú amb qui hom va compartir durant un any o més el pupitre, el que sovint va crear amistat i complicitat enllà de la carrera escolar.
* Pupitre modern
* Pupitre d'escola tradicional
* Pupitre per escriure dempeus

## Referències

* ↑ «Pupitre». Gran Enciclopèdia Catalana. Barcelona: Grup Enciclopèdia Catalana.
* ↑ «La peça del mes: Pupitre». El Prat pagès p. 22-24. Ajuntament del prat de Llobregat, 01-05-2014.
* ↑ «Pupitre». Museu de les Mines de Cercs. Arxivat de l'original el 2019-08-24. [Consulta: 24 agost 2019].
# Rastellus

Rastellus és un gènere d'aranyes araneomorfes de la família dels ammoxènids (Ammoxenidae). Fou descrit per primer cop l'any 1990 per Platnick & Griffin.

## Espècie

Rastellus, segons el World Spider Catalog, l'any 2017 tenia reconegudes 7 espècies; totes viuen a Àfrica:
* Rastellus africanus Platnick & Griffin, 1990
* Rastellus deserticola Haddad, 2003
* Rastellus florisbad Platnick & Griffin, 1990
* Rastellus kariba Platnick & Griffin, 1990
* Rastellus narubis Platnick & Griffin, 1990
* Rastellus sabulosus Platnick & Griffin, 1990
* Rastellus struthio Platnick & Griffin, 1990

## Referències

* ↑ Platnick & Griffin, 1990: On Rastellus, a new genus of the spider family Ammoxenidae (Araneae, Gnaphosoidea). American Museum Novitates, n.2995, p.1-11 (text íntegre Arxivat 2007-06-11 a Wayback Machine.).
* ↑ «Ammoxenidae». Natural History Museum Bern. [Consulta: 16 març 2017].

## Enllaços externs

* (anglès) World Spider Catalog: Rastellus Platnick, 2002 en la família Ammoxenidae +base de dades
# Raton

Raton és una ciutat dels Estats Units a l'estat de Nou Mèxic que, segons el cens del 2010, tenia 6.885 habitants.

## Demografia

Segons el cens del 2000, Raton tenia 7.282 habitants, 3.035 habitatges, i 1.981 famílies. La densitat de població era de 383,1 habitants per km².
Dels 3.035 habitatges en un 30,7% hi vivien nens de menys de 18 anys, en un 47% hi vivien parelles casades, en un 12,9% dones solteres, i en un 34,7% no eren unitats familiars. En el 30,6% dels habitatges hi vivien persones soles el 14,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,92.
Per edats la població es repartia de la següent manera: un 25,1% tenia menys de 18 anys, un 7,8% entre 18 i 24, un 24,9% entre 25 i 44, un 23,9% de 45 a 60 i un 18,4% 65 anys o més.
L'edat mediana era de 40 anys. Per cada 100 dones de 18 o més anys hi havia 92,1 homes.
La renda mediana per habitatge era de 27.028 $ i la renda mediana per família de 31.762 $. Els homes tenien una renda mediana de 24.946 $ mentre que les dones 18.433 $. La renda per capita de la població era de 14.223 $. Aproximadament el 14,8% de les famílies i el 17,4% de la població estaven per davall del llindar de pobresa.

## Fills il·lustres

* Paul L. Modrich (1946 -) bioquímic, Premi Nobel de Química de l'any 2015.

## Poblacions més properes

El següent diagrama mostra les poblacions més properes.

## Referències

* ↑ «Geographic Identifiers: 2010 Demographic Profile Data (G001): Raton city, New Mexico». U.S. Census Bureau, American Factfinder. [Consulta: 21 octubre 2014].
* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Raton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Raton». American Fact Finder. Oficina del Cens dels Estats Units, 12-01-2010.
# Píteas (desambiguació)

Píteas (grec antic: Πυθέας, Pythéās) és el nom dels personatges següents:
* Píteas de Massàlia, famós navegant grec
* Píteas d'Egina, atleta i militar grec
* Píteas d'Atenes, orador atenès
* Píteas de Tebes, beotarca de Beòcia
* Píteas (orfebre), orfebre grecoromà
# Reel Big Fish

Reel Big Fish és una banda americana. El seu estil és una barreja de ska, reggae i punk. El 1997 van ser coneguts per la cançó "Sell Out." I a partir dels anys 90 van anar guanyant reconeixements, tal com No Doubt i Sublime.

## Discografia
### Àlbums d'estudi

* Everything Sucks (1995, reeditat el 2000)
* Turn the Radio Off (1996)
* Why Do They Rock So Hard? (1998)
* Cheer Up! (2002)
* We're Not Happy 'Til You're Not Happy (2005)
* Monkeys for Nothin' and the Chimps for Free (2007)
* Fame, Fortune and Fornication (2009)
* Candy Coated Fury (2012)
* Life Sucks...Let's Dance! (2018)

### Àlbums en directe

* Our Live Album Is Better Than Your Live Album (2006) (2 discos, venut conjuntament ambYou're All In This Together)

### Recopilatoris

* Viva La Internet/ Blank CD (2001)
* Favorite Noise (2002) - Edició europea únicament
* Greatest Hit...And More (2006)
* A Best of Us for the Rest of Us (2010)
* Skacoustic (2011)

## Membres

Membres actuals
* Aaron Barrett – veu principal, guitarra rítmica, teclats, sintetitzadors (1994–present), guitarra principal (1992–present), veus secundàries (1992–1994)
* John Christianson (musician)|John Christianson (a.k.a. Johnny Christmas) – trompeta, veus secundàries (2004–present)
* Derek Gibbs – baix elèctric, veus secundàries (2007–present)
* Matt Appleton – saxòfon, veus secundàries (2011–present)
* Edward Larsen - bateria (2014–present)
Membres anteriors
| Matt Wong – baix elèctric, veus secundàries (1992–2007) Andrew Gonzales – bateria (1992–1999) Zach Gilltrap – teclats, sintetitzadors, programming (1992–1994) Ben Guzman – veu principal (1992–1994) Lisa Smith – guitarra rítmica (1992–1994) Dan Regan – trombó, veus secundàries (1994–2013) | Tavis Werts – trompeta (1994–2001) Adam Polakoff – saxòfon (1994–1995) Robert Quimby – trombó (1994–1995) Stephan Reed – saxòfon (1993-1994) Eric Vismantas – trompeta (1993-1995) Scott Klopfenstein – trompeta, rhythm and guitarra principal, teclats, backing and veu principal (1995–2011) | Grant Barry – trombó (1995–1999) Carlos de la Garza – bateria (1999–2003) Tyler Jones – trompeta (2001–2004) (deceased 2020) Justin Ferreira – bateria (2003–2005) Ryland Steen (a.k.a. The Rabbit) – bateria (2005–2014) Billy Kottage - trombó, Hammond Organ, veus secundàries (2013–2019) |
Timeline

## Enllaços externs

* Reel Big Fish - Lloc web oficial
# Reelaboració tafonòmica

La reelaboració tafonòmica és un procés propi de la fase fossildiagenètica, pel qual les restes fòssils sofreixen un desenterrament i desplaçament, per tornar a ser soterrades. Això implica que es poden trobar fòssils en estrats d'edat diferent a l'edat de la resta. Als fòssils que han sofert aquest procés se'ls denomina fòssils reelaborats.

## Criteris per a reconéixer-ne la reelaboració

Hi ha diferents criteris per adeterminar quan un fòssil és reelaborat:
* Diferències en l'estructura, textura i composició entre el motle intern i el sediment que l'engloba.
* La presència en motles interns de diferents generacions de sediments separats per fases de cimentació.
* Presència d'estructures geodes incongruents o inverses.
* Presència de facetes de desgast en motles interns.
* Presència de bioerosió o restes d'organismes colonitzadors en motles interns.

## Vegeu també

* Principi de successió faunística

## Referències

* ↑ «Fósiles de intervalos sin registro estratigráfico: una paradoja geológica». A: Aguirre, Emiliano & Morales, Jorge. Registros fósiles e historia de la tierra. Complutense, 1997, p. 82. ISBN 9788489365926.
* ↑ ; Fernández-López, Sixto; Tent-Manclús, José E. & Yébenes, Alfonso «Itinerario Paleontológico por el cerro de la Cruz (Sierra de Reclot)». A: Alfaro, P.; Andreu, J.M.; Estévez, A.; Tent-Manclús, J.E.; Yébenes, A.. Geología de Alicante, 2004, p. 250. ISBN 8486980070.
* ↑ Molina, Eustoquio «El análisis tafonómico en Micropaleontología: particularidades tafonómicas de los microfósiles». Comunicación de la II Reunión de Tafonomía y Fosilización, 1996. 241-246.
* ↑ Universitat Complutense. «Procesos de fosilización y estados de conservación». [Consulta: 24 juny 2010].
* ↑ Fernández López, Sixto «Criterios elementales de reelaboración tafonómica en ammonites de la Cordillera Ibérica». Acta Geològica, 2, 1984. 0567-7505, 105-116.

## Bibliografia complementària

* Fernández López, S. R. (2011). «Ejemplos de ammonites reelaborados». Reduca (Geologia). Serie Paleontologia, 3(3): 1-27
# Reema Abdo

Reema Abdo (àrab: ريما عبدو) (Aden, 19 de maig de 1963) és una nedadora nascuda a la Federació d'Aràbia del Sud, però nacionalitzada canadenca, ja retirada, especialista en esquena, que va competir durant la dècada de 1980.
El 1984 va prendre part en els Jocs Olímpics d'Estiu de Los Angeles on va disputar tres proves del programa de natació. Fent equip amb Anne Ottenbrite, Michelle MacPherson i Pamela Rai guanyà la medalla de bronze en els 4x100 metres estils, mentre en els 100 i 200 metres esquena quedà eliminada en sèries.
El 1982 va participar en els Jocs de la Commonwealth que es van disputar a Brisbane, Austràlia. A les Universíades de 1983 va guanyar el bronze en el relleu de 4x100 metres. El 1985 va guanyar una medalla d'or als Campionats de Natació Pan Pacific. Durant la seva carrera va guanyar set campionats nacionals i va establir diversos rècords nacionals.
Una vegada retirada, el 1987, entrà a formar part del cos de policia d'Ontario.

## Referències

* 1 2 3 4 «Olympedia – Reema Abdo». [Consulta: 20 juliol 2021].
* ↑ «Reema Abdo | Commonwealth Games Federation» (en anglès). Arxivat de l'original el 2021-07-20. [Consulta: 20 juliol 2021].
# Quercorbès

El Quercorbès o Quercorb (en occità Quercorbés o Quercòrb, en francès le Quercorbès o le Quercorb) és una subcomarca del Rasès, al Llenguadoc, a Occitània, entorn de l'antic castell de Quercorb. Administrativament es situa al departament de l'Aude (França). Es tracta d'una regió de muntanya mitjana, entre les planes d'Eissalabra i de Puègverd. Va formar part dels comtats de Foix i de Carcassona. Entre els municipis de la contrada es troben els mateixos Puègverd i Eissalabra.

## Referències

* ↑ Loís, Alibèrt. Gramatica occitana. Montpelhièr: Centre d'Estudis Occitans, 1976 [1a ed. 1933], p. 33.
* ↑ «Histoire du Quercorb» (en francès). [Consulta: 22 desembre 2021].
# Raïm de taula

El raïm de taula és una varietat d'aquesta fruita destinada especialment al seu consum mentre està fresca, a diferència de les que s'empren per a la producció de vi, suc o l'assecament per a panses. Aquestes varietats de taula solen tindre menys contingut de sucre que el raïm vinícola, i és més saborós al gust. Aquestos sabors, no obstant això, es perden al procés de fermentació, i el baix sucre suposa un vi feble, sense cos i amb facilitat per a fer-se malbé. Tot depenent del mercat vinícola i de fruita, els vins de baixa qualitat poden contindre raïm que també es venen com a raïm de taula, particularment la varietat Thompson Seedless. Altres varietats de raïm de taula són flame, sultana, muscat, Almeria o raïm concord.